SØKNADSKJEMA FOR FRITAK FRA UNDERVISNING – ELEVPERMISJON
Skjema/brev eller epost sendes skolen senest 2 uker før starten på fritaket det søkes om.
Tannlege-, legetimer o.l. kan søkes kontaktlærer direkte via meldingsboka eller epost.

Elevens navn:
	Fødselsdato:
	Klasse:
	
Varighet på fritaket det søkes om:
	Fra:	Til:	
Har eleven tidligere fått innvilget fritak fra undervisningen:
	ja/nei	
Begrunnelse for søknaden:

	
Jeg er kjent med at jeg påtar meg ansvaret for undervisningen dersom fritak fra undervisningen innvilges. Plan for undervisningen i permisjonsperioden:

	
Jeg er klar over at jeg ikke kan kreve ekstra ressurser for tapt undervisning når fraværet er over:

Dato: 

Foresattes underskrift: 

Søknad om permisjon fra grunnskoleopplæringen for elever ved Toppåsen skole

Det er et viktig premiss for læring at elevene er til stede i skoletiden. Skoleåret består av 190 dager, det vil si at elever og foresatte har 175 dager til ferier og andre aktiviteter.

Formålet med Oslostandarden å redusere omfanget av fravær.

I dokumentet gjennomgås lovbestemmelsen for innvilgelse av permisjon fra den lovpålagte opplæringen, og det gis føringer for hvordan bestemmelsen skal praktiseres i grunnskolen.

Oslostandarden er forankret i opplæringsloven § 2-1 Rett og plikt til grunnskoleopplæring, første, andre og femte ledd, og opplæringsloven § 2-11 Permisjon frå den pliktige opplæringa.
Oslostandarden skal brukes av alle grunnskoler i Oslo kommune.

Standarden skal ikke benyttes i forbindelse med helserelatert fravær. Når det gjelder helserelatert fravær som for eksempel legebesøk eller lignende, skal skolens eget reglement for melding av dette følges. Helserelatert fravær meldes kontaktlærer.

Permisjonens varighet 
Opplæringslovens bestemmelse om maksimal permisjonstid på to -2- uker (10 skoledager), er ufravikelig. Verken rektor, Utdanningsadministrasjonen eller fylkesmannen kan innvilge en elev sammenhengende permisjon i mer enn to uker. 

I grunnskolen i Oslo skal det ikke innvilges permisjon for mer enn inntil 10 skoledager pr. skoleår.

Forsvarlighetsvurderingen 
Innvilgelse av en søknad om permisjon forutsetter at rektor finner det forsvarlig at eleven er borte fra skolen i et kortere tidsrom. Dette er det første rektor skal ta stilling til. Relevante momenter ved forsvarlighetsvurderingen er blant annet:

•	Elevens innsats og prestasjoner på skolen 
•	Skolens undervisningsopplegg i permisjonstiden 
•	Elevens permisjonshistorikk 

Oslostandard for vurdering av permisjonssøknader 

Permisjon eleven har krav på
Uavhengig av om det er forsvarlig etter opplæringsloven § 2-11 første ledd, har medlemmer av trossamfunn utenfor Den norske kirke etter søknad, rett til permisjon på sitt trossamfunns hellig-dager. Det er regulert i § 2-11 andre ledd:
(…)”Elevar som høyrer til eit trussamfunn utanfor Den norske kyrkja, har etter søknad rett til å vere borte frå skolen dei dagane trussamfunnet deira har helgedag. Det er eit vilkår for retten at foreldra sørgjer for undervisning i permisjonstida, slik at eleven kan følgje med i den allmenne undervisninga etter at permisjonstida er ute.”(…)

Det skal i grunnskolen i Oslo ikke innvilges permisjon i perioder med forberedelser til, og gjennomføring av: 
•	Statlige kartleggingsprøver 
•	Nasjonale prøver 
•	Osloprøver 
•	Eksamener, muntlig og skriftlig 
•	Prøver og vurderingssituasjoner slik det framgår av skolens terminplan/prøveplan 

Det skal normalt ikke innvilges permisjon når eleven har tidligere udokumentert fravær fra skolen. 

Det skal normalt ikke innvilges permisjon til ferie, treningssamlinger eller lignende. 

Det kan etter en individuell og skjønnsmessig vurdering innvilges permisjon til deltakelse i spesielle arrangementer og markeringer, for eksempel politisk arbeid, organisasjonsarbeid og familiebegivenheter. Det samme gjelder deltakelse ved idrettslig og kulturell konkurranse/stevne på høyt nivå.

Saksgang ved søknad om permisjon
Alle søknader om permisjon skal sendes til skolens postmottak: toppasen@ude.oslo.kommune.no

Hele Oslostandarden:
https://www.oslo.kommune.no/getfile.php/Innhold/Skole%20og%20utdanning/Rapporter%20og%20dokumenter/Oslostandard%20for%20behandling%20av%20permisjonss%C3%B8knader.pdf 

Gjelder fra 02.11.2015